Ο Διάβολος Φοράει Prada 2

Ο Διάβολος Φοράει Prada 2 () είναι επερχόμενο Αμερικανικό κωμικό δράμα του 2026 σε σκηνοθεσία Ντέιβιντ Φράνκελ και σενάριο της Αλίν Μπρος ΜακΚένα, βασισμένο στο μυθιστόρημα του 2013, Revenge Wears Prada: The Devil Returns της Λόρεν Γουάισμπεργκερ.https://directories.wga.org/project/1277910/the-devil-wears-prada-2/ Αποτελεί σίκουελ του Ο διάβολος φοράει Prada (2006) με τους Μέριλ Στριπ, Αν Χάθαγουεϊ, Έμιλι Μπλαντ, Στάνλεϊ Τούτσι, Τρέισι Τομς και Τίμπορ Φέλντμαν να επαναλαμβάνουν τους ρόλους τους από την προηγούμενη ταινία. Ο Διάβολος Φοράει Prada 2 είναι προγραμματισμένο να κυκλοφορήσει στις Ηνωμένες Πολιτείες από την 20th Century Studios στη 1 Μαΐου 2026.

 Υπόθεση 
Η Άντι επιστρέφει στο Runway όσο η Μιράντα αντιμετωπίζει ένα νέο τοπίο των μέσων ενημέρωσης και την θέση του Runway μέσα σε αυτό. Επανασυνδέονται με μια άλλη πρώην βοηθό, την Έμιλι, η οποία είναι πλέον επικεφαλής μιας μάρκας πολυτελείας, η οποία διαθέτει διαφημιστικά κεφάλαια που θα μπορούσαν να σημάνουν την επιβίωση του "Runway".

 Ηθοποιοί και χαρακτήρες 
 Μέριλ Στριπ ως Μιράντα Πρίστλεϊ
 Αν Χάθαγουεϊ ως Άντρεα "Άντι" Σακς, πρώην δεύτερη βοηθός της Μιράντα, η οποία είναι πλέον η νέα Επικεφαλής Άρθρων στο Runway
 Έμιλι Μπλαντ ως Έμιλι Τσάρλτον
 Στάνλεϊ Τούτσι ως Νάιτζελ Κίπλινγκ
 Τρέισι Τομς ως Λίλι
 τίμπορ Φέλντμαν ως Ιρβ Ράβιτζ
 Κένεθ Μπράνα ως σύζυγος της Μιράντα
 Σιμόν Άσλεϊ
 Τζάστιν Θερού ως σύζυγος της Έμιλι. 
 Λούσι Λιου
 Πάτρικ Μπραμάλ ως ερωτικό ενδιαφέρον της Άντι.https://ew.com/devil-wears-prada-sequel-casts-anne-hathaway-love-interest-replacing-nate-11775492
 Κέιλεμπ Χίρον
 Έλεν Τζ. Σεν
 Πολίν Σαλαμέ
 Μπ. Τζ. Νόβακ
 Κόνραντ Ρικαμόρα
 Ρέιτσελ Μπλουμ
 Κάλουμ Χάρπερ
 Σίντνεϊ Σουίνι
 Ντονατέλα Βερσάτσε
 Λέιντι Γκάγκα
 Κιάρα
 Άσλεϊ Γκράχαμhttps://www.gettyimages.co.uk/detail/video/ashley-graham-is-seen-on-the-set-of-the-devil-wears-prada-news-footage/2228184161/

Παραγωγή
Ανάπτυξη
Το 2013, η Λόρεν Γουάισμπεργκερ έγραψε και εξέδωσε το Revenge Wears Prada: The Devil Returns, μία συνέχεια του μυθιστορήματος της του 2013 Ο Διάβολος Φοράει Prada το οποίο προσαρμόστηκε στην ταινία του 2006. Οι πρωταγωνίστριες Μέριλ Στριπ και Αν Χάθαγουεϊ δεν ήταν πρόθυμες να κάνουν συνέχεια της ταινίας, με την Στριπ να λέει ότι δεν ενδιαφερόταν, και την Χάθαγουεϊ να δηλώνει ότι θα ήθελε να δουλέψει με τους ίδιους ανθρώπους σε "κάτι τελείως διαφορετικό".

Τον Ιούλιο του 2024, αναφέρθηκε ότι η Walt Disney Studios, η γονική εταιρεία της 20th Century Studios, ενδιαφερόταν να αναπτύξει ένα σίκουελ. Οι διαπραγματεύσεις ξεκίνησαν τον ίδιο μήνα με την Αλίν Μπρος ΜακΚένα να επιστρέφει για να γράψει το σενάριο και τους Στριπ, Χάθαγουεϊ, Έμιλι Μπλαντ και Στάνλεϊ Τούτσι να επιστρέφουν στους ρόλους τους από την πρώτη ταινία.

 Κάστινγκ και γυρίσματα 
Τα γυρίσματα ξεκίνησαν στις 30 Ιουνίου 2025, με τον Ντέιβιντ Φράνκελ να σκηνοθετεί ξανά, και τον Κένεθ Μπράνα να συμμετέχει στο καστ. Τον Ιούλιο, ανακοινώθηκε ότι η Τρέισι Τομς και ο Τιμπόρ Φέλντμαν θα επέστρεφαν στους ρόλους τους, με τους Σιμόν Άσλεϊ, Λούσι Λιου, Τζάστιν Θερού, Μπ. Τζ. Νόβαν, Πολίν Σαλαμέ, Ρέιτσελ Μπλουμ και Πάτρκι Μπραμάλ ως νέες προσθήκες στο καστ. 
Οι Στριπ, Χάθαγουεϊ και Τούτσι εντοπίστηκαν να κάνουν γύρισμα στην Νέα Υόρκη κατά τη διάρκεια την εβδομάδα της 21ης Ιουλίου. Η Μπλαντ εντοπίστηκε για πρώτη φορά μία εβδομάδα αργότερα. Ο Μπραμέλ και η Χάθαγουεϊ εντοπίστηκαν να κάνουν γύρισμα στις 5 Αυγούστου. Η Σίντνεϊ Σουίνι εντοπίστηκε στα γυρίσματα μαζί με την Μπλαντ στις 7 Αυγούστου. Μία σημαντική σκηνή αεροδρομίου γυρίστηκε στο Νιούαρκ στις 10 Σεπτεμβρίου 2025. Ο Τούτσι και η Στριπ έκαναν γυρίσματα στην επίδειξη της Dolce & Gabbana στην Εβδομάδα Μόδας του Μιλάνου στις 27 Σεπτεμβρίου. Γυρίσματα πραγματοποιήθηκαν στο Μιλάνο από τις 6 έως τις 18 Οκτωβρίου. Τον Οκτώβριο, η Ντονατέλα Βερσάτσε εντοπίστηκε να γυρίζει μία cameo εμφάνιση, ενώ η Λέιντι Γκάγκα ανακοίνωσε ότι θα έχει έναν ρόλο στην ταινία, Η Σιμόν Άσλεϊ ολοκλήρωσε τα γυρίσματα των σκηνών της στις 17 Οκτωβρίου 2025. Τα γυρίσματα ολοκληρώθηκαν επίσημα στις 20 Οκτωβρίου 2025. Μέχρι τον Νοέμβριο του 2025, ανακοινώθηκε ότι οι Κέιλεμπ Χίρον, Έλεν Τζ. Σεν, Κόνραντ Ρικαμόρα και Κάλουμ Χάρπερ θα συμμετέχουν στο καστ της ταινίας.

Κυκλοφορία
Ο Διάβολος Φοράει Prada 2 είναι προγραμματισμένο να κυκλοφορήσει στις Ηνωμένες Πολιτείες στη 1 Μαΐου 2026. Μέχρι το 2025, το σύντομο τρέιλερ της ταινίας ήταν το τρέιλερ κωμικής ταινίες με τις περισσότερες προβολές τα τελευταία 15 χρόνια, με 181.5 προβολές μόνο στις 24 πρώτες ώρες. Το ολοκληρωμένο τρέιλερ της ταινίας, κυκλοφόρησε στη 1 Φεβρουαρίου 2026, συγκεντρώνοντας 222 εκατομμύρια προβολές μέσα στις 24 πρώτες ώρες του, με την 20th Century Studios  να το περιγράφει ως το τρέιλερ με τις περισσότερες προβολές στην ιστορία της εταιρείας.

 Παραπομπές 

 Εξωτερικοί σύνδεσμοι 



Κατηγορία:Επερχόμενες ταινίες
Κατηγορία:Ταινίες του 2026
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές δραματικές κωμικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες παραγωγής 20th Century Studios
Κατηγορία:Ταινίες με μουσική σύνθεση Θίοντορ Σαπίρο
Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες τοποθετημένες στο Παρίσι
Κατηγορία:Ταινίες σίκουελ
Κατηγορία:Επερχόμενες ταινίες σίκουελ